Gideon Motorfabrikk

Motorfabrikken A/S Gideon (etablert 1907 i Molde) var en norsk motorfabrikk som produserte motorer på lisens fra den danske bilfabrikanten Rud. Kramper & Jørgensen, som var grunnlagt i 1891 i danske Horsens. Firmaet hadde fått bra innpass på det norske motormarkedet med sin «Gideon». Sofus Jørgensen (1869–1956)Kompanjong Sofus Jørgensen i Merkantilt leksikon. flyttet med familie til Molde i 1907 og ga navn til Sofus Jørgensens gate. Fabrikken lå på Røysan ved Julsundvegen, helt nede ved fjorden der det var lett å få skipet ut de tunge firetakts glødehode-motorene på 4-5 hk, som blant annet gikk til fiskerflåten. Like ved etablerte man i 1909 filial av Rauma Støperi som lagde motorgods til Gideon. 

Ved starten på den første verdenskrig i 1914 hadde man hundre mann i arbeid og filial i Tromsø. Gideon produserte ikke to-taktere, men gjorde fånyttes forsøk på å få til en tre-takter. Konkurs ble åpnet i 1927. I 1931 levertes motor til den nye «Moldefergen» som ble satt inn på  ferjesambandet Sølsnes–Åfarnes med plass til omtrent fire biler. På 1930-tallet kom fabrikken i vanskeligheter og Jørgensen forsøkte å få i gang produksjon i Ålesund i stedet, men det lyktes ikke. Fabrikken drev frem til 1939. Etter at Sofus døde i 1956 drev sønnen Aage en lignende fabrikk.

Referanser

Kategori:Produsenter av båtmotorer
Kategori:Næringsliv i Molde
Kategori:Selskaper etablert i 1907
Kategori:Selskaper opphørt i 1939